Britains deetail hadde en serie med ulike figurer med tema fra riddertiden, Waterloo, den afrikanske ørken, western, den amerikanske borgerkrigen og fra den andre verdenskrig. Figurene kunne også være ryttere der hesten var montert på en solid grønn metallplate. Det fulgte med tøyler, sal og salteppe som varierte fra de ulike modellene. I tillegg ble det laget ulike militære kjøretøy og motorsykler i metall i skala 1/32. Britains deetail var kjent for høy kvalitet.